
Rezumat 


Dezbaterile de idei despre surprindere — în mod predominant, surpriza militară strategică — 
au produs o abundentă literatură de specialitate, dar şi o cantitate apreciabilă de explicaţii relativ 
la eşecurile trecute, fără să se ajungă însă la unele concluzii, care să îmbunătăţească teoriile în 
domeniu. Aprofundând analiza pe diferite domenii de manifestare, surprinderea, în general, este 
considerată un important factor de modificare a raportului de forţe şi se argumentează că acţiunile 
prin surprindere au drept scop paralizarea voinţei şi a capacităţii adversarului de a opune rezistență 
organizată, împiedicarea acestuia să ia contramăsuri oportune şi eficiente, pentru ca, în final, să-l 


oblige să accepte lupta în condiţii dezavantajoase. 


Cuvinte cheie: informații, politica, armata 


Abstract 


The debates on ideas about surprise - predominantly, strategic military surprise - have 
produced an abundant specialized literature, but also an appreciable amount of explanations 
relative to past failures, without reaching any conclusions that would improve the theories in the 
field. Deepening the analysis on different fields of manifestation, surprise, in general, is considered 
an important factor in changing the balance of forces, and it is argued that actions by surprise are 
aimed at paralyzing the opponent's will and ability to put up organized resistance, preventing him 
from taking timely and effective countermeasures, in order, in the end, to force him to accept the 


fight under disadvantageous conditions. 

(În atenţia decidenţilor politici și militari) 


“O ţară, care în politica externă nu încurcă agresiv pe nimeni, nici nu poate fi băgată în 
seamă”. 
(Emil Cioran, “Schimbarea la față a României ”) 


1. Despre concepte 


Dezbaterile de idei despre surprindere — în mod predominant, surpriza militară strategică 
— au produs o abundentă literatură de specialitate, dar şi o cantitate apreciabilă de explicaţii relativ 
la eşecurile trecute, fără să se ajungă însă la unele concluzii, care să îmbunătăţească teoriile în 
domeniu. 

Aprofundând analiza pe diferite domenii de manifestare, surprinderea, în general, este 
considerată un important factor de modificare a raportului de forţe şi se argumentază că acţiunile 
prin surprindere au drept scop paralizarea voinţei şi a capacităţii adversarului de a opune rezistență 
organizată, împiedicarea acestuia să ia contramăsuri oportune şi eficiente, pentru ca, în final, să-l 
oblige să accepte lupta în condiţii dezavantajoase. 

Liderii militari, ca şi oamenii politici, au descurajat acele interpretări bazate pe unele 
presupuneri sau estimări, unele corecte, altele conţinând, cum e şi firesc, erori de analiză, 
sugerându-se, totodată, că abilităţile lor interpretative sunt la fel de bune sau, poate, mai bune decât 
cele ale subordonaţilor lor.  Interpretările, mai vechi sau mai noi, ale surprizei indică fie 
percepții greşite, fie limitele analistului; structuri insuficient pregătite, birocratice sau birocratizate 
în exces, aparţinând serviciilor de informaţii, precum şi relaţiile acestora, uneori problematice, cu 
factorii de decizie; tendinţa factorilor de decizie de ignorare a realităţii, în condiţii de nesiguranţă, 
sau o combinaţie a toate acestea. 

Nu vom fi încercat aici o enumerare detaliată a tuturor cauzelor de generare a surprizei şi 
nici nu vom face analize despre eşecurile producerii ei, ca urmare a cantităţii informațiilor, fie că 


sunt prea multe, fie că sunt prea puţine. În general, unele explicaţii au puţină importanţă, însă 

argumentele riguroase pot fi luate în calcul şi centralizate după cum urmează: analiştii nu pot 
interpreta informaţii fără ipoteze sau un sistem credibil. Dar, acest sistem poate fi greşit, în primul 
rând, ca urmare a unei gândiri accentuat pozitive sau, din contră, prin frică excesivă. Există 
frecvent o mare rezistenţă în a renunţa la o ipoteză, o dată ce a fost adoptată, mai ales dacă au fost 
investite mult timp şi energie. Informaţiile pot cădea din cauza faptului că sunt prea aproape de 
factorii politici de decizie, astfel, supunându-le aceloraşi influențe şi percepții greşite, 
caracteristice conducătorilor politici. Sau, din contră, pot fi prea departe şi, astfel, nearmonizate 
cu realitatea şi cu necesităţile conducătorilor politici. Aceasta, în schimb, creează dificultăți în 
evaluarea conduitei de urmat a inamicului potenţial, care vor fi influențate, cum e şi firesc, de 
propriile acţiunile. 

Informaţiile trebuie să fie călăuzite de experienţele trecutului, iar invocarea “lecţiilor de 
istorie” poate fi un joc periculos, pentru că se referă la condiţii specifice, care nu mai există. Una 
dintre cele mai frecvente erori o constituie “imaginea în oglindă”, care include presupunerea că 
ceea ce ştie inamicul despre propria tabără este, mai mult sau mai puţin, identic cu ceea ce ştiu 
cercetaşii trimişi la faţa locului. Din cauza imperfecțiunilor procesului uman de cunoaştere, ca 
urmare a stresului suplimentar de a lua o decizie sub presiunea timpului, a nesiguranţei şi a crizei 
ce pot apărea, există întotdeauna pericolul ca informaţiile să ascundă date eronate, care ne vor duce 
la concluzii greşite. 

Există unele explicaţii care aruncă vina nu atât pe eşecurile individuale, cât pe o structură 
organizațională lipsită de eficienţă şi prea complicată. Potrivit părerii unor specialişti în domeniu, 
serviciile de informaţii sunt organizaţii greoaie şi ierarhice şi, din acest motiv, există pericolul ca 
semnalele de avertisment să fie pierdute sau filtrate în prea multe canalele birocratice. 
Supercentralizarea, ca şi superspecializarea, sunt, deopotrivă, periculoase şi, potrivit principiului 
simetriei, aşa sunt şi opusele lor. Informarea corectă poate fi oprită prin autocenzură, căzând, astfel, 
într-o capcană întinsă fie de sindromul fricii, fie de sindromul încrederii excesive. Interpretarea 
poate fi distorsionată de “gândirea de grup” — presiunile din grup pentru a ajunge la un consens — 
sau prin “gândirea şefului” — acesta din urmă poate fi lovit de sindromul “disonanţei cognitive” şi 
să ia decizii greşite sau să fie stăpânit de teama de a contrazice principiile de bază politice şi 
strategice ale factorilor politici de decizie. Politicile birocratice sporesc resentimentul firesc faţă 
de schimbare şi de flexibilitate, insuflă aversiunea faţă de procesul de organizare şi submineaza 


autoritatea deciziei, împiedicând, într-adevăr, producerea de informaţii valoroase şi eficiente. 

Ipotezele despre surpriză şi eşecurile în realizarea acesteia, ca urmare a informaţiilor, au 
câteva trăsături comune: majoritatea tind să meargă pe întâmplare, noroc sau ghinion; accidentele 
sunt materialele aleatorii şi nu pot constitui premise pentru construirea teoriilor. Există, prin 
urmare, o aplecare frecventă spre ceea ce înseamnă raționalitate, proiecţie, consistenţă, 
coordonare, ba, chiar un plan genial sau un plan de ansamblu din partea criticilor. 

Unele ipoteze exprimă, în mod conştient, dificultăți inerente, dar acestea ne oferă 
încrederea că simplificările căilor cunoaşterii pot fi făcute prin stăpânirea “codului operaţional” al 
celeilalte părți. Un asemenea cod nu poate fi stăpânit însă fără o înţelegere profundă a sistemelor 
politice şi sociale, a tradiţiei şi a culturii naționale în care este înrădăcinat codul. 

Pentru realizarea surprizei de orice fel avem nevoie de cât mai multe informaţii. Cu atât 
mai mult, cu cât surprinderea militară şi politică se sprijină pe cei mai “lucraţi” şi elaboraţi produşi 
de informaţii. În ambele situaţii, pentru ca acestea să poată fi evitate, este nevoie de o atentă şi 
temeinică analiză de informaţii, în baza căreia liderul politico-militar trebuie să decidă. De fapt, 
singura atribuţie a unui lider este aceea de a şti cum şi când să decidă. Incapacitatea de a decide 
sau indecizia sunt, de regulă, capacanele în care cad, îndeobşte, liderii slabi. De aici, primul pas 
către realizarea surprinderii este ca şi făcut. 

Problema surprinderii, astăzi, este abordată la nivelul cel mai înalt — cel politico-strategic 
— şi acest nivel rămâne deschis preocupărilor din domeniile securităţii naţionale, care vizează 
componente şi domenii cum ar fi surprinderea în domeniul politico-militar, economic, tehnico- 
ştiinţific şi informaţional. 

Întrucât războiul nu este doar un fenomen pur militar, ci o expresie, extrem de complexă, 
a politicii, “o separare a strategiei şi politicii ar putea fi realizată numai în detrimentul ambelor. 
Ea ar face ca puterea militară să fie identică cu aplicarea absolută a puterii şi ar împinge 
diplomaţia spre abandonarea esenței sale”. 

Sarcina structurilor de informaţii este de a obţine informaţii şi de a le evalua corect. Orice 
greşeală majoră ne poate duce şi conduce la realizarea surprizei strategice şi, astfel, la un eşec cu 
consecinţe catastrofice în tot spaţiul de interes al luptei. Prin urmare, funcţia primordială a unui 


serviciu de informaţii este aceea de a da soluţii corecte decidenţilor, pentru evitarea surprinderii. 


! H.A. Kissinger, Armele nucleare şi politica externă, New York: Harper & Row, 1957, p. 442. 

Întrebuinţarea informaţiilor, pentru a realiza şi a preveni surprinderea, a fost prezentă din 
cele mai vechi timpuri şi până astăzi, de la triburile care alcătuiau primele comunităţi umane 
organizate până la regatele şi statele ori alianțele de state de mai târziu. De la Războiul de Yom 
Kippur au fost dezvoltate, dezbătute şi respinse o serie întreagă de teorii vizând surpriza şi au fost 
propuse sisteme noi, variate, integrate şi legate de identificarea, avertizarea asupra izbucnirii 
crizelor, precum şi de gestionarea acestora. 

Desfăşurat în perioada 06-24 octombrie 1973, Războiul de Yom Kippur a izbucnit ca 
urmare a unor puternice divergențe arabo-israeliene nerezolvate după Războiul de şase zile (război 
câştigat de evrei, dar cu o pace nerezolvată) şi, în principal, s-a datorat atât nerezolvării, pe calea 
tratativelor, a problemelor litigioase şi a neaplicării rezoluţiei ONU nr. 242 din 1967, cât şi a 
intereselor altor state pentru menţinerea şi dezvoltarea influenţei lor economice, politice şi militare 
cu regiunea Orientului Apropiat (desfăşurate sub impactul confruntării internaţionale). 

Pentru a declanşa atacul, arabii au ales ziua de Yom Kippur — sărbătoare evreiască a iertării 
păcatelor. Momentul a fost bine ales, întrucât mii de ofiţeri şi soldaţi evrei erau împrăştiaţi prin 
ţară, ca urmare a petrecerii acestei sărbători. (A fost ales, aşadar, cel mai bun moment psihologic, 
ca urmare a informaţiilor deţinute de către serviciile de informaţii arabe). 

Una dintre cauzele principale care au dus la surprinderea comandamentului suprem 
israelian se consideră că a fost şi atitudinea de subestimare a capacităţii organizatorice a 
adversarului, oferindu-i acestuia posibilitatea de trecere la ofensivă. Structurile de informaţii 
militare israeliene nu au analizat suficient acumulările calitative făcute de ţările arabe de la 
conflictul din 1967 până în 1973, pe linia pregătirii de luptă a unităților şi marilor unităţi, eliminând 
aproape total din calculul lor factorul pregătire de luptă şi psihologică a adversarului. Atitudinea 
Israelului faţă de armatele arabe a fost arogantă şi sfidătoare în mod nejustificat. Adevărul era că 
guvernul credea în mitul propriului său serviciu secret militar?. 

Haim Herzog, preşedinte al Israelului, admite, în cartea sa, “The Arab-Israeli Wars” 
(Războaiele arabo-israeliene): “Primul succes militar arab — într-adevăr, cel mai important — a 
constat în elementele surpriză (strategică şi tactică) ale atacului. Acest succes se datorează, într- 


o măsură deloc neglijabilă, greşelilor făcute de spionajul israelian, ca şi de liderii militari şi 


2 Vezi, pe larg, Studiul privind cel de-al patrulea război arabo-israelian, Direcţia Informaţii Militare, T.A. 
nr. 20535/25.12.1973, pp.75-77. 

politici ai Ierusalimului, dar cea mai mare parte a creditului revine sofisticatei operaţii de 
dezinformare concepute de Siria şi Egipt, una dintre cele mai remarcabile din istoria modernă "3. 

De data aceasta, pacea a stat sub semnul unei activități informative şi diplomatice din 
partea Israelului, care a determinat marile puteri să stopeze extinderea conflictului. Războiul a fost 
oprit, dar nu definitiv, căci va fi reluat cinci ani mai târziu, prin Operaţiunea “Pace în Galileea”, în 
iunie 19827. 

Diferenţele dintre aceste două feluri de surpriză sunt evidente: pe de o parte, s-au produs 
schimbări în atitudinea politică cu privire la război a liderilor politici, evitându-se, pe cât posibil, 
războiul în mărime naturală şi la scară globală, pe de altă parte, războaiele care au avut loc după 


cel de-Al Doilea Război Mondial au întrebuințat informaţii la nivelurile tactic şi operativ. 


2. Surpriza militară strategică 


O analiză a acestor cazuri şi a altor câteva arată că a existat un efect surpriză şi un răspuns 
total neadecvat, deoarece estimările şi analizele politico-militare ale celor atacați au fost eronate. 

Au existat întotdeauna informaţii despre un atac iminent, dar nu au fost nici complete sau, 
incontestabil, nu li s-a acordat importanţa cuvenită. Cazul Rusiei Sovietice este un bun exemplu. 
Sub comanda lui Stalin, Uniunea Sovietică a fost în permanenţă în stadiu de alertă — un atac din 
exterior a fost prezis chiar de la revoluţie. Stalin a fost, de asemenea, cel mai neîncrezător lider 
politic al timpurilor moderne. El a văzut comploturi şi conspirații pretutindeni şi a pus ca toţi vechii 
bolşevici să fie împuşcaţi, la fel ca şi mulți oameni care nu erau potenţiali complotişti. Pentru că 
Stalin a văzut pericole de fiecare parte, trebuie să fi fost dificil pentru el să stabilească priorităţi şi 
să ia precauţii speciale. Este, de asemenea, posibil ca, fiind obişnuit cu pericole imaginare, să nu 
fi crezut în cele reale. Sau poate că a preferat să descopere conspiraţiile el însuşi şi a respins faptul 
de a fi informat de către aceia care aveau ca preocupări domeniul informaţiilor. 

Se cunoaşte că anul 1941 este anul mai multor surprize de proporţii. Una dintre aceasta a 
fost declanşarea agresiunii Germaniei hitleriste împotriva aliatului său din 1939 — Rusia Sovietică. 


Atât Stalin, cât şi comandamentul său cunoşteau, încă din vara anului 1940, că nemţii îşi 


3 Payne Ronald, Mossad, Istoria secretă, Bucureşti, Editura Colosseum, 1997, p.171. 


1 Stan Petrescu, Informaţiile — a patra armă, Bucureşti, Editura Militară, 1999, p. 183. 

încheiaseră pregătirile pentru declanşarea războiului, aveau ştiinţă despre întreg dispozitivul de 
luptă german, de la Marea Baltică la Marea Neagră. În ce a constat surprinderea ? 

În această situaţie avem de-a face cu un caz teribil de automistificare a realităţii, de 
voluntarism şi autoamăgire din partea conducerii militare a unui stat. Stalin nu a dorit acest război 
atunci şi, deşi nu avea posibilitatea să-l împiedice, a vrut să creadă că atacul nu se va produce, 
luându-și propriile dorinţe drept realităţi. 

Dorinţa obsesivă a lui Stalin, a conducerii politice sovietice, de a nu provoca în nici un fel 
Germania, cu credinţa că aşa va evita războiul, a constituit principala cauză a surprinderii armatei 
sovietice“. În anul următor — decembrie 1941, are loc contraofensiva sovietică de la Moscova, care 
a constituit o veritabilă şi uriaşă surpriză pentru Hitler. Cauza este asemănătoare: autoamăgirea, 
ignorarea informaţiilor şi lipsa de realism. 

Aceeaşi lună consemna atacul japonez asupra bazei navale americane de la Pearl Harbor. 
Deşi se deţineau informaţii suficiente, nu li s-a dat prea multă importanţă, pornindu-se de la ideea 
că o ţară mică şi înapoiată industrial ca Japonia nu ar îndrăzni să atace măreaţa Americă. Pentru 
gruparea de forţe de la baza menţionată, surpriza a fost totală şi, pentru multă vreme, flota 
americană din Pacific, sub aspect operațional, a fost, practic, lichidată. Dacă Stalin a greşit ca 
urmare a unui exces de prudenţă, vroind să evite orice provocare faţă de nemți, dimpotrivă, eroarea 
lui Roosevelt a fost aceea că nu a înţeles că fermitatea americană ar putea, mai degrabă, să provoace 
decât să descurajeze€. Oficialii americani au fost încredinţaţi că japonezii “nu vor decide să atace 
înaintea încheierii negocierilor”. 

Preşedintele Statelor Unite ale Americii şi conducerea militară nu au fost înclinate să 
atribuie multă importanţă informaţiilor referitoare la un atac iminent. În această privinţă, Pearl 
Harbor seamănă cu Războiul de Yom Kippur, caz clar de ignoranță în faţa unor informaţii care 
erau evidente. Orbiţi de prea multă încredere, liderii politico-militari din Israel au ajuns la 
consensul din care rezulta că nici un stat arab n-ar fi în măsură să atace Israelul, cel puţin pe termen 


scurt. 


5 Constantin Degeratu, Teza de doctorat "Prevenirea surprinderii pe timpul stării de tensiune şi în perioada 
iniţială a războiului”, Bucureşti, AlSM, 1996, p. 17. 


$ General-maior Gheorghe Marin, Manevra strategică, Bucureşti, Editura Militară, 1992, p. 95. 


7 Ibidem. 

O scurtă analiză a atacurilor surpriză arată că acestea pot fi stăpânite, cu dificultate, în tot 
spaţiul de exprimare acţională. Poate fi posibil să se reducă pericolul atacului prin îmbunătăţirea 
mijloacelor de observaţie, prin acordarea unor resurse mai mari acestei sarcini şi prin asigurarea 
că toate informaţiile importante sunt analizate cu atenţie şi transmise factorilor de decizie politici. 
Dar, în timp ce sunt întotdeauna de dorit informaţii de la o varietate de surse, cantitatea mai mare 
nu produce, în mod necesar, şi o siguranță mai mare. Puterea mai mare a celeilalte părți poate fi 
mai mare decât s-a presupus sau un atac militar poate fi lansat fără semne clare de avertisment. 
Majoritatea atacurilor surpriză, în timpul recent, s-au terminat, după succesele iniţiale, prin 
înfrângere sau indecis. Aceasta a fost adevărat pentru invazia lui Hitler în Rusia, pentru Pearl 
Harbor, pentru invazia din Coreea de Sud şi pentru Războiul de Yom Kippur. Surpriza, mai adesea 
ca niciodată, este arma părții slabe contra celui mai tare, singura armă care ascunde o promisiune 
de succes. 

Chiar şi când asemenea surpriză s-a petrecut, arareori a fost factorul decisiv în schimbarea 
istoriei. Israelul a fost, cu siguranţă, surprins în Războiul de Yom Kippur şi, ca o consecinţă, poziţia 
sa vizavi de statele arabe s-a deteriorat. Surpriza militară poate fi, câteodată, inevitabilă, dar 
surpriza politică ar trebui să se producă foarte rar. Eşecul în analiza politicii externe scoate la 
iveală faptul că a existat undeva o greşeală nu doar în ceea ce priveşte posibilitatea unui atac 
militar, dar şi în orientarea politică generală, în planurile, comportamentul, ambițiile şi puterea 
unei anumite ţări. Au existat asemenea greşeli de interpretare mai mult decât o dată. Cazurile de 
surpriză strategică menţionate — atacul surpriză al Germaniei naziste împotriva lui Stalin, “Planul 
Barbarossa”, Pearl Harbor şi Războiul de Yom Kippur — au fost, cel puţin în parte, eşecurile în 
analiza informaţiilor de natură politică. Mai putem adăuga aici prima etapă a Războiului din 
Coreea, când, la 25 iunie 1950, trupele sud-coreene au trecut la ofensivă spre nord, dar, după o 
scurtă înaintare, au fost surprinse de riposta-surpriză a forțelor nord-coreene, care, chiar în cursul 
aceleiaşi zile, au declanşat o contraofensivă strategică, soldată cu o categorică înfrângere a 
adversarului. lată cum “un mare număr de evenimente istorice relevă faptul că încercările de a 
realiza surprinderea în perioada iniţială a războiului au avut, de regulă, succes. Principala cauză 
a Surprinderii în astfel de situaţii nu a fost lipsa de informaţii, ci incapacitatea conducerii 


conducerii politico-miltare de a evalua corect informaţiile şi a decide în mod oportun '*. 


8 Richard K. Betts, Abacus Surpriză, Washington D.C., The Brookings Institution, 1982, p. 119. 

Implicaţiile politico-militare strategice ale informaţiilor scot în evidenţă caracterul 
confruntării, astfel: pregătirea războiului are loc sub incidența factorului politic; declanşarea 
războiului se face în exclusivitate pe baza activităţilor de informaţii sau informative; desfăşurarea 
războiului, în înţelesul de durată, a fost în permanenţă sub impactul confruntării informaţionale; 
încheierea războiului a fost, în cea mai mare măsură, determinată de informaţie, cu două aspecte: 
oprirea lui definitivă sau oprirea lui pentru a fi reluat pentru un anumit timp; momentele decisive 
ale războiului au fost pregătite informaţional sau au fost impuse informaţional, cu repercusiuni 
catastrofale; concomitent cu ducerea luptei armate, ca esenţă a războiului putem vorbi de o 
confruntare informaţională în alte locuri şi pe alte spaţii decât cele militare; cu toate că lupta 
armată generează beligeranţa generală, de fiecare dată s-au păstrat suficiente canale amiabile, 
directe sau indirecte, în scopul stabilirii pragului limită al confruntării militare, în cele mai multe 
câştigat confruntarea militară, dar s-a pierdut pacea; s-a pierdut confruntarea militară, dar s-a 
câştigat pacea. În consecinţă, putem aprecia că, pe lângă confruntarea politică şi militară directă, 
războiul dobândeşte o componentă nouă, confruntarea informaţională, care se constituie într-una 
dintre cele mai puternice”. 

Ultimele evenimente dovedesc faptul că surpriza informaţională o precede pe cea politică, 
surpriza militară coborând la nivelurile operativ şi tactic, ceea ce demonstrează că pericolul unui 
război generalizat este tot mai departe, confruntarea având loc, cel mai adesea, în planul activităţii 


informative. 


3. Surprinderea politică strategică 


Este posibil să crezi că, în fiecare dintre aceste cazuri de atac-surpriză, acţiunile militare 
(concentrările de forţe armate, aviaţie şi maritime) au fost neconcludente. Dar, informaţiile militare 
trebuie să fie întotdeauna revăzute şi reanalizate în contextul politic în care apar. Aşa cum ambițiile 
politice externe ale lui Hitler nu au constituit un secret de stat, în iunie 1941, este greu de înţeles 
eşecul lui Stalin de a interpreta corect semnalele, în ciuda caracterului său neobişnuit de autoritar 


şi extrem de bănuitor. 


” Stan Petrescu, Informaţiile ..., lucr. cit., p. 180. 

În cazul Pearl Harbor şi invazia nord-coreeană, factorii americani de decizie politică au 
crezut că ţara lor este invincibilă, atotputernică şi, aparent, s-a presupus că această credinţă a fost 
împărtăşită de japonezi şi nord-coreeni. Acelaşi lucru s-a întâmplat cu israelienii în ajunul 
Războiului de Yom Kippur. Lipsa de anticipare a unui posibil atac egiptean a fost reîntărită de 
schema mentală preconcepută a israelienilor cu privire la comportarea egiptenilor în luptă. 

Surprinderea politică a fost, din motive evidente, mult mai uşor de realizat în timpurile 
vechi. Arta surprinderii inamicului a asigurat cucerirea Troiei prin folosirea unui procedeu 


tI0, înşelător, ca şi victoriile lui Hannibal asupra Romei, şi anume prin executarea unei 


neaştepta 
manevre neaşteptate peste Munţii Alpi (218 î.C.). 

În secolul 20, opinia publică naţională şi internaţională trebuie să fie consultată cu privire 
la orice reorientare majoră a politicii, nemaifiind posibil să se menţină secretul asupra chestiunilor 
nonmilitare. Acesta este valabil chiar şi în cazul relațiilor dintre o democraţie şi un regim 
nedemocratic. Surpriza politică adevărată este posibilă, teoretic, în relațiile dintre două dictaturi 
moderne, cu controlul complet al mijloacelor de comunicare. Surprizele în zona politicii apar, în 
mod frecvent, din dificultăţi de înţelegere sau de comunicare, dezacord politic şi acestea pot atinge 
faze acute atunci când un lider democrat, să zicem, are de-a face cu alţi lideri, autoritari, care sunt 
supuşi unor impulsuri bruşte, de moment, şi predispuşi la o anume stare de inconsecvenţă. Cele 
mai mari dificultăți în analiza politicii privesc, de obicei, conduita noilor regimuri care au apărut 
drept rezultat al unor schimbări interne radicale. Aceste regimuri ridică întrebarea generală dacă şi 
până în ce măsură pot fi făcute predicții despre schimbarea internă, iminentă prin mijloace violente. 
Asemenea schimbări au fost caracteristice perioadei de după cel de-Al Doilea Război Mondial şi, 
mai ales, în perioada post “război-rece”. 

Surprinderea politică este caracteristică statelor puternice asupra celor mici, dar, în mod 
special, perioadelor revoluţionare, când este aproape imposibil să prezici ce se va întâmpla. Este 
foarte dificil să distingi şi să discerni între informaţiile care conturează un final previzibil şi acele 
semnale care ne avertizează asupra unui pericol. Există, de obicei, unele semnale care conturează, 
în parte, evenimentele ce vor veni, dar acestea sunt învăluite în umbră, unele certitudini relevându- 


se cu greutate. 


10 Uriaşul cal de lemn — Calul troian — a fost construit, potrivit legendei, la îndemnul lui Ulise, de către 
locuitorii din Ahaia, în timpul războiului troian; aceştia s-au ascuns în cal, contribuind la căderea Troiei (Dicţionarul 
Explicativ, 1996, p. 115). 

În cazul revoluţiei americane (1775) a existat puţin loc pentru surpriză. “Revoluţia dăduse 


"11. Procesul era previzibil şi de 


poporului american un loc independent în familia naţiunilor 
aşteptat, în timp ce, contrar obiceiului, izbucnirea Revoluţiei Franceze a fost mult mai greu de 
prezis, deoarece lipseau dovezile disponibile. Astfel, revoluția Bastiliei a surprins o Europă 
întreagă, autoritățile franceze, incluzând aici şi pe “bine informata” poliţie de la Paris. 

Conform unui ghid CIA — “Avertismentele revoluţiei”, publicat în 1980 de către Centrul 
de Studii al Informaţiilor, se arată că “un analist cu discernământ ar fi recunoscut avertismentele 
unei revoluţii cu cel puţin un an înainte de căderea Bastiliei”. Poate că este aşa, dar analistul de 
atunci ar fi detectat şi alte asemenea situaţii revoluționare în mai toate ţările europene unde s-au 
petrecut astfel de revoluţii. Acest ghid, fără îndoială, face observaţii pertinente şi variate despre 
condiţiile în care revoluțiile sunt, probabil, pe cale să se producă. Totuşi, nu reuşeşte să facă 
diferenţe între lovitura de stat, o rebeliune sau o revoltă ce duce la răsturnarea unui guvern şi o 
revoluţie adevărată. Se mai arată, în acelaşi ghid, că o revoluţie este declanşată în mod invariabil 
de acțiunile unor mase nemulțumite, opresate, încercate de mari greutăţi, incoerente şi arbitrare, 
aflate sub un regim tiranic. Dar, aceste acţiuni reprezintă, de obicei, etapa finală a unui proces 
revoluţionar. O dată ce puterea a scăpat din mâinile regelui, sentimentul instaurat este că puterea 
aparţine oricui ar fi în măsură să oia ! 

Forţele franceze de securitate au fost convinse că mulțimile Parisului erau mult mai 
civilizate decât mulțimile altor ţări. Lipsa instinctului de alarmare din partea autorităţilor a fost de 
neînțeles în lumina trecutului. 

Nu există o ameninţare mai mare în a restabili ordinea decât omul fără nume, fără casă, 
care locuieşte ocazional prin diverse locaţii, unde nu primeşte prieteni, pentru că nu-i are şi nu are 
slujbă, nu are un program fix, hoinărind, pur şi simplu, fără nici un motiv, dintr-un loc în altul. 
Este masa manipulabilă, eterogenă, alcătuită din oameni de diferite categorii sociale, unii instruiți, 
dar şi din infractori de drept comun, masă care poate fi folosită ca forţă de lovire, ca declanşatoare 
sau temporizoare a acțiunilor. Fiind compusă din oameni şterşi, debosolaţi, refulați, fără inițiativă, 


creduli, posedă întotdeauna impulsuri neconsumate şi abia aşteaptă să dea cineva un semnal pentru 


!! Allan Nevins şi Henry Steele Commager, Istoria Statelor Unite, Bucureşti, Editura Cartea Românească, p. 


102. 

a se elibera de tensiune. Armele ei principale sunt ignoranţa (chiar şi la oamenii culţi), ura, violenţa, 
intoleranța, perseverenţa, spiritul gregar, disprețul, insulta!?. 

Evenimentele din iulie 1789 au fost exact ceea ce au aşteptat de mulţi ani asemenea 
oameni. Acest nou tip de mulțime a jucat un rol principal în revoluțiile secolului al XIX-lea în 
Europa. 

Pentru a alege un alt exemplu, despre care specialiştii în domeniu au scris şi au vorbit foarte 
mult, să ne oprim la Revoluţia Rusă. Lenin nu a pierdut niciodată speranţa unei răscoale 
revoluţionare în timpul anilor de disperare, după înfrângerea din 1905. Lenin a accentuat 
întotdeauna importanţa esenţială a trei factori — “o situaţie revoluţionară”, un partid revoluţionar 
puternic şi slăbiciunile şi nehotărârea printre clasa conducătoare. Unul din aceşti trei factori, al 
treilea, a părut să fie mai decisiv decât celelalte două. Mişcărea revoluţionară din Rusia, în 
februarie 1917, a reuşit, deoarece guvernul țarist era slab şi s-a prăbuşit printr-o simplă lovitură. 

În anumite cazuri, personalitatea unui conducător al mişcării revoluţionare este de o 
importanţă decisivă. Fără Lenin, bolşevicii nu ar fi preluat puterea în octombrie 1917 şi ocazia nu 
ar mai fi venit din nou. În acelaşi mod, este imposibil de imaginat castrismul ... fără Castro ! Rolul 
central al conducătorului în mişcările fasciste este bine cunoscut. Aşa au fost Mussolini şi Hitler, 
pentru mişcările lor, fără de care, probabil, nu ar fi putut veni la putere. Fără Komeini, regimul 
şahului probabil că nu ar fi fost răsturnat şi, în absenţa unei autorități de conducere supreme, 
clarvăzătoare, s-ar fi transformat imediat într-o încăierare generală între molahi. 

Într-o perioadă revoluţionară, previziunile politice trebuie să acorde atenţie factorilor ce 
produc situația “obiectiv” revoluţionară. Analiştii trebuie să se confrunte cu o problemă infinit mai 
dificilă de a prognoza dacă guvernul în cauză poate încă să gestioneze o provocare serioasă, dacă 


mai este considerat “legitim”!5. 


"2 În revista Gândirea militară românească, nr.1, 1997, pp. 119-120. 


15 Metodologiştii CIA au fost mult timp preocupaţi de întrebarea cum și de ce se întâmplă loviturile, şi aceasta 
i-a dus la adoptarea “indicativului de abordare”. Un document CIA, supus unei conferinţe asupra acestui subiect 
(martie 1985), a făcut numeroase puncte sensibile conform cărora abordările existente sunt ancorate în tendinţele 
ştiinţelor sociale ale zilei; că, de obicei, ele se contrazic unele cu celelalte şi că ele încearcă să explice în loc să prezică. 
Analiştii CIA au accentuat, pe drept, că loviturile de stat nu sunt evenimente întâmplătoare şi că dinamica loviturilor 
clari întotdeauna. Poate cineva să se contrazică cu adevărat (aşa cum face documentul CIA) că, dacă un regim 
intensifică represiunea oponenților săi civili, aceasta ar trebui să fie privită ca unul dintre cei mai importanţi indicatori 
de potenţial complot de lovitură ? Represiunea şovăitoare şi incompetentă poate să activeze o lovitură, dar represiunea 
nemiloasă şi eficientă va avea efectul opus. 

Apariţia fascismului a pus serios la încercare analiştii politici ai vremii. Acesta a fost un 
fenomen care, pur şi simplu, nu s-a potrivit categoriilor prestabilite. Experții nu s-au putut hotări 
în aprecieri dacă fascismul a fost de inspiraţie de dreapta sau de stânga, dacă a fost “un lucru bun” 
sau “un lucru rău”, aşa cum a spus-o cineva. Ei doar au fost de acord că fascismul a fost foarte 
diferit în caracter de dictaturile anterioare. Factorul nou, esenţial în mişcarea fascistă, şi care le-a 
scăpat observatorilor vremii a fost acela că mişcarea în sine nu a fost reacționară, asemănătoare 
modelelor secolului 19, ci o mişcare autentică de masă. 

Noutatea fascismului era aceea că, odată ajuns la putere, a refuzat să mai facă vechiul joc 
politic şi a luat în totalitate controlul, acolo unde a putut. Mişcările fasciste au avut elemente de 
mişcare revoluţionară, după cum au avut şi oameni care doreau o transformare fundamentelă a 
societăţii, adesea cu o tentă notabilă anticapitalistă şi antioligarhică!*. 

Pentru a ne îndrepta către exemple “mai” contemporane, în anul 1976 şi câtva timp după 
aceea, a fost la modă, în presă, să se comenteze şi să se sublinieze schimbările de moment şi 
ireversibile care au avut loc în mişcarea comunismului european, cu precădere în ţările din vest, 
unde partidele comuniste au încetat de multă vreme să mai fie revoluţionare, în sensul tradițional 
al cuvântului. 

În Europa Centrală şi de Sud-Est, lucrurile au stat altcumva. Reformele din partidele 
comuniste s-au făcut greoi şi cu multă dificultate, destul de tardiv, astfel că, în timp ce în unele ţări 
comuniste revoluțiile au avut un caracter paşnic, în altele schimbarea s-a produs în condiții de 
violență maximă. Surprinderea politică, în aceste situaţii, a ieşit din toate tiparele analiştilor şi a 
pus la grea încercare întreg mediul global de securitate, în sensul că acesta s-a transformat, dintr- 
o stare bipolară într-una multipolară, din care s-au desprins cu rapiditate, ca o putere dominantă, 
Statele Unite ale Americii. 

Atât agresiunile armate, cât şi izbucnirea unei revoluţii sunt precedate de o stare de 
tensiune. În această stare de tensiune sunt posibil de descifrat felurile surprinderii. În acest context, 
putem aprecia că perioada de tensiune politică şi militară, ce defineşte situaţia de criză, poate să 


lipsească sau să fie estompată de unele variabile necunoscute, să fie de scurtă durată ori să aibă o 


14 Eric Hobsbawm, Secolul extremelor, Bucureşti, Editura Lider, 1994, p. 156. 

fizionomie cu totul aparte față de modelele standard, fiind, astfel, foarte greu de descifrat şi de 
interpretat. 

O asemenea stare va putea fi relevată şi calificată ca atare numai în funcţie de elementele 
specifice care o compun, de măsura în care interesele naționale fundamentale sunt puse în pericol, 
de gradul de subtilitate al tensiunilor. Astăzi, stările de tensiune sublimează, frecvent, în situaţii de 
criză, caracterizate de relaţii încordate, marcate de acutizarea unor pericole reale ce pot genera 
ameninţări la adresa securităţii naţionale şi a integrităţii teritoriale a statului, în măsura în care, 
nesoluţionate paşnic, aceasta ar duce la un conflict armat. 

O asemenea stare de tensiune, care a sfârşit într-o surpriză politică de proporţii, s-a creat 
pentru ţara noastră, spre exemplu, în decembrie 1989, însă perceperea ei de către conducerea 
strategică politico-militară a fost tardivă şi inoperantă. Din cauza incapacității de a înţelege această 
situaţie, a subiectivismului şi automistificării, reacţia conducerii politico-militare, “de partid şi de 
stat (n.a.)”, a fost total neadecvată; la rândul său, în absenţa unei perspective istorice clare, reacția 
populară a fost anarhică şi hazardată, revoluţia riscând, ca, o dată cu înlăturarea regimului politic 
devenit caduc, să pună grav în pericol existenţa statului român ca stat unitar, independent şi 
integru!5. 

Revoluţia din decembrie 1989 a fost îndreptată, în principal, împotriva regimului dictatorial 
ceauşist şi s-a produs pe fondul unei puternice crize economice şi sociale a societății româneşti, a 
izolării ei pe plan internaţional şi, pe cale de consecinţă, a neputinței comuniştilor de a găsi calea 
de ieşire din acest marasm. Această situaţie a determinat, pe plan extern, o acţiune concertată a 
forţelor din afara frontierelor de înlăturare a lui Ceauşescu şi a camarilei sale de la conducerea 
țării. 

Este lipsit de orice îndoială că, din analiza conţinutului stării de tensiune, puteau fi extrase 
suficiente informaţii în stare să califice existenţa unor pericole care să ducă la realizarea unei 
surprinderi politice cu final neaşteptat, pe de o parte, dar şi un alt fel de informaţii cu privire la 
poziția reală a principalilor actori ai epocii, din care ar fi putut fi trase concluzii necesare pentru 
prevenirea surprinderii, pe de altă parte. Astăzi, cunoaştem că, în mare măsură, au existat suficiente 
informaţii pentru a întări ultima dintre observaţii: “Din datele de care dispunem, rezultă că, la 


întâlnirea dintre Bush şi Gorbaciov, ar urma să se discute şi problema exercitării de presiuni 


15 Constantin Degeratu, Teza de doctorat, lucr. cit., p. 76. 

coordonate asupra acelor ţări socialiste care nu au trecut la aplicarea de reforme reale, fiind 
avute în vedere îndeosebi R.P. Chineză, Cuba şi Romania ”!€. 

Se desprinde cu uşurinţă concluzia că eşaloanele de comandă politico-strategice ale vremii 
nu au înţeles semnalele surprinderii strategice, pentru că ele nu se înscriau în tiparele lor de analiză 
şi gândire după care se conduceau şi nu corespundeau “imaginii pe care o aveau despre prezent 
şi viitor, nu erau în concordanţă cu dorinţele lor” !?. 

Revoluţia din decembrie, din nefericire, a plasat România într-o situație clară de 
surprindere strategică, datorată nu doar lipsei de informaţii, ci incapacității de a se face estimări 
sau previziuni în caz. Nu există mari deferenţe între exemplul românesc şi cazurile abordate, 
privitoare la Stalin şi Roosvelt. Însă, spre deosebire de Stalin, care avea în spatele său un uriaş 
spaţiu de manevră, resurse umane şi materiale imense, ori de America lui Roosvelt, care reprezenta 
un monstru economic al lumii şi îşi putea reface pierderile rapid, Ceauşescu nu mai avea nici o 
şansă. EI era incapabil de reforme, pentru că pierduse contactul cu realitatea. Ceauşescu a transmis 
indecizia politică, incapacitatea de a decide, precum şi mentalităţile sale manageriale comuniste 
succesorilor săi politici, care, confruntându-se cu situaţii de criză postdecembriste, fără precedent, 
nu au ştiut să decidă, un întreg popor confruntându-se cu alte stări de tensiune, care au dus România 
aproape de marginea prăpastiei. 

Evenimentele din decembrie 1989 au reprezentat o surpriză strategică, în mărime naturală, 
cu consecinţe catastrofice pentru regimul politic comunist din România, fiind afectate întreaga 
suflare românească, interesele fundamentale naţionale, statalitatea ţării, toate instituţiile acesteia 
(Parlamentul, preşedinţia, Guvernul, Armata, siguranţa naţională şi ordinea publică etc.), precum 
şi întregul sistem economic şi social. Este necesar să arătăm că, pentru acțiunile politico-militare 
surprinzătoare din decembrie 1989, nu au existat conducători avizaţi şi înzestrați cu capacitate de 
predicție, cu clarviziune politică, nu au existat planuri politice şi militare preconstituite, ceea ce 
conferă momentului istoric o notă de originalitate, dar nu şi una de eficienţă pentru timpurile ce 


vor urma. 


16 Nota DSS nr. 00263 din 22 11 1989. 


17 Constantin Degeratu, Teza de doctorat, lucr. cit., p. 77. 

4. Informaţiile şi surprinderea strategică 


În actualul context geopolitic şi geostrategic, regional şi subregional, se manifestă tot mai 
mult tendința de dezvoltare şi dinamizare a riscurilor şi amenințărilor la adresa securităţii şi 
siguranţei naționale a statelor din centrul şi estul Europei. Acestea vin să completeze, de fapt, 
starea de insecuritate extrem de complexă, pe fondul unei evoluţii necontrolate a situaţiei interne 
specifice fiecărei ţări, coroborată cu stimularea şi întreţinerea acesteia de către factori interni şi 
externi interesaţi. 

Schimbările produse în Europa după dezgheţ, cât şi cele anticipate în prima parte a 
secolului XXI neliniştesc toată lumea, căci aceste probleme vor afecta configuraţia Europei, astfel: 
grupurile etnice se străduiesc să-şi câştige independenţa sau, cel puţin, autonomia; segmentele 
prospere ale statelor existente încearcă să se debaraseze de cele sărace; statele mai mari, viabile, 
îşi extind sfera de influenţă asupra unora dintre vecini. 

Pentru România, în acest context, riscurile şi amenințările nu s-au schimbat foarte mult, ci 
s-au diversificat şi s-au complicat întrucâtva. Dacă unele riscuri şi amenințări provin din 
instabilitatea situaţiei internaționale, altele, nemijlocite, exterioare vin, bineînţeles, din partea unor 
vecini de-ai noştri, care, dacă ar fi să ne aruncăm o privire prin istoria națională, au căutat totdeauna 
prilejuri favorabile pentru a-şi crea o situaţie strategică avantajoasă şi a provoca surprinderea în 
scopul măririi teritoriilor în detrimentul României. 

Modalităţile de acţiune pentru asigurarea securităţii naţionale a României sunt stabilite în 
funcție de interesele ţării, de resurse, de evoluţia proceselor economice şi politico-militare, precum 
şi de potenţialii factori de risc. Aceştia din urmă reprezintă semnele cele mai vizibile care cântăresc 
în caracterizarea surprinderii politico-militare strategice. 

Ne vom opri asupra unor riscuri, ameninţări şi pericole specifice, cărora România trebuie 
să le acorde atenţie excepțională, uzând şi abuzând, dacă ne este permis, de toate pârghiile politico- 
militare, diplomatice şi de natură informativă, în scopul prevenirii, limitării, contracarării şi 


înlăturării lor, în acest mod fiind evitată surpriza politică şi militară. 


Riscuri, ameninţări şi acţiuni agresive nonmilitare 


e Presiuni politico-diplomatice ostile, care vizează discreditarea şi izolarea ţării, 


destabilizarea guvernului şi a forțelor politice aflate la putere, influențarea politicului şi a 

diplomaţiei astfel încât să acţioneze potrivit dorinţei adversarului. Orice acțiune externă îndreptată 
împotriva securităţii naţionale îmbracă forma agresiunilor nonmilitare, dar nu nonviolente. 

e Acțiuni agresive economico-financiare şi tehnologice în planul relaţiilor comerciale şi 
financiar-bancare, al investiţiilor externe, al ajutorului economic extern, pentru a forța România să 
adopte o anumită conduită în dauna securităţii sale. 

e Agresiunea informaţională, întrebuințată în tot spectrul, subsumând componente, cum ar 
fi: acţiuni informative ostile; culegerea de informaţii şi dezinformarea; agresiunea imagologică; 
penetrația culturală; agresiunea ideologică etc. Culegerea de informaţii şi dezinformarea vor 
cunoaşte un grad mai mare de libertate de manifestare în noul spaţiu politic european, cu precădere 
în spaţiul fost comunist. 

e Wigraţia cu efecte destabilizatoare constituie o ameninţare deosebită în condiţiile 
liberalizării circulaţiei persoanelor, căci facilitează apariţia altor factori de risc foarte periculoşi, 


cum ar fi: terorismul, traficul de droguri, probleme de natură etnică, religioasă, intoleranţă. 


Manifestări ale violenţei atipice implicând utilizarea forţei armate în modalităţi atipice 
neconvenţionale 


Violenţa atipică reprezintă o violenţă care nu produce efecte perceptibile, imediate. 
Utilizarea forţei avansate neconvenţionale implică o acută nevoie de informaţie. Dar, a adopta un 
comportament “informatofag” în sfera conducerii nu exprimă întotdeauna garanţia valorificării 
superioare a informaţiei. Ca atare, este nevoie de rațiune şi raţionament, de normă şi moralitate, de 


forță de valorificare integrală într-un flux informațional. 


Tipuri de acţiuni ostile nearmate 


Acţiunile ostile (agresive) economico-financiare ar putea avea ca scop, într-o primă 
variantă, realizarea condiţiilor în care România să devină furnizor de materii prime şi de forţă de 
muncă ieftină, pe de o parte, iar pe de altă parte, o piaţă de desfacere rentabilă pentru produsele 
finite. Acţiunile ostile (agresive) politico-juridice îndreptate împotriva României sunt posibile 
datorită unor acțiuni sistematice de intoxicare, desfăşurate de către cei interesați în rândul 
oamenilor politici şi al experților occidentali din unele foruri externe, care au permis propagarea 
mistificărilor de natură istorică şi juridică asupra frontierelor româneşti, ajungându-se ca România 
să fie prezentată Europei ca ţară revizionistă, urmărindu-se prin aceasta să-i împiedice sau cel puţin 


să-i întârzie accesul la structurile atlantice. 

Acţiunile agresive în domeniile conştiinţei sociale cuprind o gamă largă de forme de 
manifestare, putând fi finalizată prin procese de desnaţionalizare, de negare a culturii naţionale şi 
influențare a evoluţiei acesteia în sensurile dorite de adversar, prin exodul de inteligenţă, acţiuni 
în domeniul ideologiei şi în cel al conştiinţei religioase a populaţiei. 

Efectele acțiunilor ostile statului român în domeniile conştiinţei sociale apar după o 
perioadă îndelungată, dar ele sunt profunde, putând duce la fenomene de schimbare a trăsăturilor 
caracteristice ale unei naţiuni, de dispariţie a unor state şi de apariţie a altora, noi — situația din 
fosta Iugoslavie, fosta Cehoslovacie etc. Considerăm că acțiunile ostile (agresive) în domeniul 
studiat, cu toate că nu au consecinţe realizabile imediate, sunt cele mai subtile forme de acţiune 
nearmată şi unele dintre cele mai periculoase, urmările acestora neputând fi eliminate decât cu mai 
multe eforturi din partea naţiunii şi cu pierderi incalculabile. 

Acţiunile informaţionale şi acţiunile de influențare psihologică ostile statului nostru au ca 
scop dezinformarea populaţiei şi a armatei asupra adevăratei stări de fapt a naţiunii şi a armatei, 
dar şi a pericolului unei invazii militare, slăbirea rezistenţei psihice a forțelor armate la acţiunea 
factorilor perturbatori şi a încrederii acesteia în forţele proprii (a se vedea situaţia din Revoluţia 
din decembrie 1989). 

Acţiunile ostile ecologice, ca o formă de destabilizare a unui stat, au fost sesizate recent, 
cu toate că, de-a lungul istoriei, acestea s-au materializat din perioada apariţiilor industriilor 
poluante şi a goanei după profit. În prezent, se practică transferul prin finanţare al industriilor 
poluante pe teritoriul altor state, precum şi depozitarea deşeurilor radioactive, chimice etc. În 
principiu, acestea au caracter deliberat şi se produc din considerente economice. Cu toate acestea, 
efectul lor asupra statului agresat este de luat în considerare, în timp, putând fi afectate şi alte state 


din zonă. 


Riscuri, ameninţări şi pericole cu consecinţe în domeniul apărării şi securităţii naţionale, 
siguranţei şi ordinii publice 

În domeniul militar enumerăm: consecinţe ale aplicării reformei în armată, ca urmare a 
unei resurse financiare sărace; proliferarea grupărilor paramilitare; decalaje de potenţial militar, ca 
urmare a reducerilor de armament şi efective militare; menţinerea unor conflicte militare, a unor 
surse potenţiale de conflict; discriminarea directă sau indirectă în privinţa accesului la tehnologii 
şi echipamente de vârf şi, nu în ultimul rând, riscuri provenite din constrângerile strategiei militare, 


de natură statală, juridică, geografică, economică a structurii forțelor, a negocierilor internaţionale 

şi a inerţiei birocratice; restructurarea, cu consecinţe negative, în planul protecţiei apărării şi a 
structurilor informative. 

În domeniul siguranţei naţionale identificăm: toate faptele îndreptate împotriva 
suveranităţii, independenţei şi unităţii statului; trădarea prin ajutarea inamicului, prin transmitere 
de secrete; subversiunea şi separatismul prin moduri conspirate; terorismul; propaganda 
antinaţională; dezinformarea; influențarea în contra intereselor naţionale a judecăților şi deciziilor; 
intoxicarea în toate nivelurile socialului; infiltrarea, finanţarea de mişcări subversive; separatismul; 
ingerinţa; restructurarea la întâmplare, iraţională şi pe criterii politice, şi reducerea efectivelor 
structurilor de informaţii, sub influenţa unor organisme internaționale, în scopul slăbirii acţiunilor 
acestora. 

În domeniul ordinii publice reținem: conflict intern armat între grupuri de persoane; 
tensiuni interne grave, care pot degenera în ciocniri violente; activităţi de instruire cu folosirea 
armamentului în afara cadrului legal; mitinguri, demonstraţii, procesiuni, întruniri desfăşurate în 
mod nepaşnic; activităţi organizatorice de defăimare a ţării; grevă, în contra prevederilor legale; 
agresiuni interne, provocate de grupuri de persoane ce acţionează după reguli militare, dar în afara 
legii; uzurparea de funcţii oficiale în instituţiile statului; propaganda politică; activităţi ilegale 
pentru subminarea formei de guvernământ şi a Constituţiei; atentatul săvârşit asupra unei 
colectivităţi. 

Se poate aprecia că avem de-a face cu o pondere de riscuri şi ameninţări mai mare a celei 
din interior, în conjuncţie directă sau indirectă cu factori externi. De asemenea, riscurile şi 


amenințările interne sau externe sunt supuse unui control informativ internațional. 


Riscuri accidentale 


Acestea grupează fenomene cu caracter accidental, cum ar fi: accidente nucleare civile; 
accidente cu arme nucleare, bacteriologice şi chimice (NBC); accidente nucleare militare; război 
nuclear accidental; catastrofe ecologice. 

Informaţiile pot sta la baza multor scenarii posibile de agresiune la adresa securității unui 
stat. Aceste scenarii sunt elaborări diabolice ale unor structuri specializate şi formează o gamă 
graduală din punctul de vedere al transpunerii succesive în practică. Se aplică nonviolent şi 
îmbracă forme neconvenţionale, putând trece, treptat, în modalităţi clasice. Serviciile de informaţii 


trebuie să aibă în control informativ-operativ ambele forme, putându-se realiza, cel mai bine, 

printr-o cooperare strânsă. Scenariile trebuie să reprezinte temeiul, raționalitatea, oportunitatea, 
coerenţa şi consistenţa organizării apărării naţionale şi, după nevoie, a apărării armate a ţării. 

Pentru a preveni, a limita, a contracara şi a combate aceşti factori de risc, vectori orientaţi 
către România, rolul informaţiilor, al diplomaţiei şi al armatei trebuie să depăşească rapid, pe 
termen scurt, această fază de tranziţie. Nici o cheltuială în plus din partea bugetului nu este prea 
mare pentru a întări structurile de informaţii ale statului român. 

În Occident, serviciile de informaţii şi-au mutat accentul pe terorism, cu forma lui 
paroxistică — cel nuclear, pe supravegherea statelor care nu respectă prevederile internaţionale şi 
pe spionajul total. 

Structurile de informaţii ofensive organizează măsuri informative pentru prevenirea 
surprinderii, constând în culegerea de informaţii despre fenomene, evoluţii, activităţi, acţiuni, 
structuri, persoane, prelucrează informaţiile, le selectează, evaluează şi le distribuie în scopul: 
avertizării asupra pericolelor ce vizează securitatea şi apărarea naţională, adică despre pericolul de 
război; informării curente despre evoluţia unor probleme de interes deosebit (crize, conflicte, 
negocieri, tratative, alianţe, încredere); organizării şi participării părţii române la negocieri sau 
diferite acţiuni de natură diplomatică; evaluării unor fenomene (economice, tehnice, sociale, 
financiare, de ordin demografic); stabilirii aliaţilor potenţiali, probabili şi modul de implicare în 
conflict; sprijinirii propagandei antirăzboi cu date specifice; activităţilor de recrutare agenţi cu 
posibilităţi de pătrundere la vârfuri politice, economice şi militare agresoare; identificării activităţii 
informative terorist-diversioniste, pregătită de agresor pe teritoriul național. 

Structurile de informaţii defensive culeg, analizează, evaluează şi exploatează informaţii 
pentru: identificarea membrilor agenturilor străine ale ţărilor agresoare şi ale aliaţilor acestora; 
identificarea colaboraționiştilor şi a surselor de informaţii din ţară ale structurilor de informaţii 
inamice; pătrunderea şi cunoaşterea informativă a activităţilor populației cu compoziţie etnică 
identică cu cea a agresorului; stabilirea persoanelor care, într-un conflict, ar putea pactiza cu 
agresorul şi ar putea lucra activ sau pasiv, gen “coloanele cinci şi şase”; identificarea acțiunilor 
cercetării adverse şi neutralizarea acesteia; deturnarea activităţii unor elemente ale cercetării 
adverse şi obligarea lor să lucreze împotriva intereselor propriilor structuri; organizarea şi 
desfăşurarea unor acţiuni de contrasabotaj, contradezinformare, contrapropagandă şi supraveghere 


a turiştilor şi a agenţilor de influenţă. 

Contrainformativ se identifică toate măsurile privind protecţia secretelor prin procedee şi 
metode de securitate, în scopul prevenirii surprinderii şi care, în mod obişnuit, vor fi: limitarea şi 
verificarea persoanelor care au acces la diferite categorii de secrete; reglementarea activităţii de 
elaborare, multiplicare, păstrare, mânuire şi exploatare a documentelor şi a suporţilor care conţin 
informaţii; protecţia electronică împotriva obținerii de informaţii secrete şi confidenţiale prin 
interceptarea undelor radio emise de computere şi aparatura de secretizare. 

Eşecul măsurilor de protecţie contrainformativă aduce prejudicii extrem de grave ţării. Pe 
primul aliniament de apărare strategică sunt dislocate, încă din timp de pace, structurile informativ- 
contrainformative ale statului, dar cu precădere cele contrainformative şi, dacă acestea din urmă 
nu sunt destul de tari, pot apărea surprize incalculabile. Serviciile secrete ofensive ale adversarului 
au ca preocupare, în ordinea priorităților, neutralizarea serviciilor contrainformative ale ţării ţintă, 
prin infiltrări de agenţi, recrutări, compromiteri, şantaj, spargerea codurilor cifrurilor. 

Surprinderea strategică politică şi militară, în cea mai mare măsură, se sprijină pe 
informaţii. Structurile de informaţii defensive constituie, în cadrul dispozitivului de apărare 
strategică, prima linie de apărare. În războiul de apărare a ţării, informaţia suplineşte 
calitatea sistemului militar, iar fermitatea şi oportunitatea deciziei politice pot suplini benefic 


insuficienţa informaţiei!:. 

